Р Е П У Б Л И К А С Р Б И Ј A

НАРОДНА СКУПШТИНА

01 Број 06-2/197-18

15. септембар 2018. године

Б е о г р а д

**З А П И С Н И К**

**ДЕВЕТНАЕСТЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 15. СЕПТЕМБРА 2018. ГОДИНЕ**

Седница је почела у 16 часова и 15 минута.

Седници је председавала Маја Гојковић, председник Народне скупштине Републике Србије.

Председник је обавестила да је Посебну седницу сазвала да би се Народној скупштини обратила Његова Екселенција господин М. Венкаја Наиду, потпредседник Индије и председавајући Савета држава.

Након што је, у име народних посланика и у своје име, поздравила Његову Екселенцију господина М. Венкаја Наидуа, уважене чланове делегације Републике Индије, председницу и чланове Владе Републике Србије, градоначелника Београда, као и представнике дипломатског кора у Републици Србији, замолила је Његову Екселенцију господина М. Венкају Наидуа, потпредседника Индије и председавајућег Савета држава, да се обрати Народној скупштини.

По завршеном обраћању, председник Народне скупштине се захвалила Његовој Екселенцији господину М. Венкаји Наидуу, потпредседнику Индије и председавајућем Савета држава на обраћању Народној скупштини, а затим је закључила Деветнаесту посебну седницу Народне скупштине Републике Србије у Једанаестом сазиву.

Седница је закључена у 16 часова и 45 минута.

ЗАМЕНИК ГЕНЕРАЛНОГ СЕКРЕТАРА ПРЕДСЕДНИК

Срђан Смиљанић Маја Гојковић